เปิดโฉมหน้าคนซื้อหุ้นIVL เศรษฐีจองไอพีโอกำไรอู้ฟู่
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — เปิดโฉมหน้าคนจองหุ้นไอพีโอ IVL ล้วนเป็นเศรษฐีดัง โกยกำไรอู้ฟู่หลังราคาหุ้นทะยาน
บริษัทหลักทรัพย์ บัวหลวง (BLS) รายงานผลการเสนอขายหุ้นบริษัท อินโดรามา เวนเจอร์ส (IVL) ให้กับประชาชนเป็นครั้งแรก (ไอพีโอ) จำนวน 400 ล้านหุ้น และมีการจัดสรรหุ้นส่วนเกินอีก 60 ล้านหุ้น รวมเป็น 460 ล้านหุ้น ในราคาหุ้น 10.20 บาท ระหว่างวันที่ 2527 ม.ค. 2553 พบว่ากลุ่มนักลงทุนรายบุคคลที่ได้รับการจัดสรรหุ้นใน 10 อันดับแรกนั้น ล้วนเป็นบุคคลที่มีชื่อเสียงและเป็นนักลงทุนรายใหญ่ 
รายงาน ระบุว่า นายชาญ บูลกุล หรือ มาชานลี ในวงการตลาดหุ้น ได้รับการจัดสรรหุ้นมากเป็นอันดับหนึ่ง จำนวน 2.5 ล้านหุ้น เป็นเงิน 25.50 ล้านบาท ตามด้วยนางสลิ่ม ธนาชีวิต ซื้อจำนวน 2.3 ล้านหุ้น เป็นเงิน 23.47 ล้านบาท นายชาญศักดิ์ เฟื่องฟู ซื้อจำนวน 2 ล้านหุ้น เป็นเงิน 20.40 ล้านบาท 
นายสมบัติ พานิชชีวะ ซื้อ 2 ล้านหุ้น เป็นเงิน 20.40 ล้านบาท นางนวลพรรณ ล่ำซำ ซื้อ 1.4 ล้านหุ้น เป็นเงิน 14.28 ล้านบาท นางสุชาดา ลีสวัสดิ์ตระกูล ซื้อจำนวน 1.1 ล้านหุ้น เป็นเงิน 11.22 ล้านบาท นายสมบัติ ลีสวัสดิ์ตระกูล ซื้อหุ้นจำนวน 1 ล้านหุ้น เป็นเงิน 10 .20 ล้านบาท 
นายมนัสชัย วรรณรัตน์ ซื้อ 1 ล้านหุ้น เป็นเงิน 10.20 ล้านบาท นายณัฐวุฒิ บูลสุขซื้อ 7 แสนหุ้น เป็นเงิน 7.14 ล้านบาท และนายชัยวัฒน์ เครือชะเอม ซื้อจำนวน 6 แสนหุ้นเป็นเงิน 6.12 ล้านบาท
สำหรับผู้จองซื้อที่เป็นนิติบุคคล คือ บริษัท ไลฟ์ อินคอร์ปอเรชั่น (LIVE) ซื้อจำนวน 1.2 แสนหุ้น และบริษัท อินเตอร์แนชั่นเนิลเอนจีเนียริง (IEC) จำนวน 6 หมื่นหุ้น
ขณะที่นักลงทุนสถาบันจองซื้ออันดับหนึ่ง คือ บริษัท เมอร์รินลินซ์ ซื้อจำนวน 130 ล้านหุ้น เป็นเงิน 1,320 ล้านบาท กองทุนบำเหน็จบำนาญข้าราชการ (กบข.) ซื้อ 11 ล้านหุ้น เป็นเงิน 112.20 ล้านบาท
ทั้งนี้ หากนักลงทุนยังคงถือหุ้น IVL มาจนถึงปัจจุบัน ก็จะได้กำไรเป็นกอบเป็นกำ เพราะราคาหุ้นปิดที่ 17.70 บาท เช่นกรณีนายมาชานลี จะมีกำไรประมาณ 18.75 ล้านบาท